Привремени орган Града Крагујевца на седници одржаној 31.10.2023. године, на основу чланова 66. став 3. и 86. став 4. Закона о локалној самоуправи („Службени гласник РС“, број 129/07, 83/14-др.закон, 101/16-др.закон, 47/18 и 111/21-др.закон), члана 49. Статута града Крагујевца („Службени лист града Крагујевца“, број 8/19), члана 78. став 3. Пословника Скупштине града Крагујевца („Службени лист града Крагујевца“, број 16/23) и тачке 1. и 3. Одлуке о распуштању Скупштине града Крагујевца и образовању Привременог органа града Крагујевца („Службени гласник РС“, број 94/23), донео је

**Р Е Ш Е Њ Е**

**о престанку мандата Административног одбора**

I Утврђује се да је председнику, заменику председника и члановима Административног одбора престао мандат са даном 30.10.2023. године, због распуштања Скупштине града Крагујевца, и то:

1. Александру Николићу, одборнику, представнику Коалиције Александар Вучић – За нашу децу., председнику.

2. Верољубу Стевановићу, одборнику, представнику Коалиције Здрава Србија, Српски покрет обнове и Боља Србија, заменику председнику.

3. Марију Вучићевићу, представнику Коалиције Александар Вучић – За нашу децу., члану.

4. Дејану Шапићу, представнику Коалиције Александар Вучић – За нашу децу., члану.

5. Срђану Марковићу, представнику Коалиције Александар Вучић – За нашу децу., члану.

6. Ранку Јанићу, представнику Коалиције Александар Вучић – За нашу децу., члану.

7. Драгомиру Лазаревићу, представнику Групе грађана „Алтернатива – Крагујевачка Иницијатива и Нова Снага“, члану.

8. Едису Дургутовићу, представнику Коалиције Толеранција, члану.

9. Владимиру Петровићу, представнику Коалиције„ Социјалистичка партија Србије (СПС), Јединствена Србија (ЈС) ”, члану.

II Ово решење објавити у „Службеном листу града Крагујевца“.

**О б р а з л о ж е њ е**

Административни одбор образован је Решењем Скупштине града Крагујевца број 112-1344/20-I од 31.08.2020. године, Решење број 112-1435/20-I од 14.09.2020. године и Решење број 112-1288/21-I од 17.09.2021. године и Решење број 112-1257/22-I од 6.12.2022. године.

Влада Републике Србије донела је Одлуку о распуштању Скупштине града Крагујевца и образовању Привременог органа града Крагујевца („Службени гласник РС“, број 94/23). Ова Одлука је ступила на снагу 30.10.2023. године.

Чланом 1. Одлуке о распуштању Скупштине града Крагујевца и образовању Привременог органа града Крагујевца утврђено је да се распушта Скупштина града Крагујевца чиме је престао мандат Скупштини града Крагујевца.

Чланом 78. став 3. Пословника Скупштине града Крагујевца предвиђено је да се чланови сталних радних тела бирају из реда одборника и грађана, на мандатни период за који су изабрани и одборници Скупштине.

На основу наведеног, одлучено је као у диспозитиву овог Решења.

**ПРИВРЕМЕНИ ОРГАН ГРАДА КРАГУЈЕВЦА**

**Број: 118-260/23-I**

**У Крагујевцу, 31.10.2023. године**

**ПРЕДСЕДНИК**

**Никола Дашић, с.р.**